रामबाग में मासूमों की चीख सुन दौड़े श्रमिक, जलते झोपड़े से निकाला बाहर
भास्कर न्यूज | धनला/राणावास
गांवके निकट स्थित रामबाग में रविवार को खेत में बने झोपड़े में अचानक आग लग गई। आग देखकर झोपड़े के अंदर बैठे 6 मासूम जोर-जोर से चिल्लाने लगे। इस दौरान बच्चों की आवाज सुनकर पास ही काम कर रहे उनके माता-पिता अन्य मनरेगा श्रमिक मौके पर पहुंच गए और बच्चों को झाेपड़े से बाहर निकाल लिया। यदि थोड़ी सी भी देर हो जाती तो बड़ा हादसा हो जाता। ग्रामीणों ने करीब दो घंटे की मशक्कत के बाद आग पर काबू पाया। आग पर काबू पाने के लिए ग्रामीणों ने बेरे से पानी लाकर पानी डालकर बुझाया।
जानकारी के अनुसार रविवार को रामबाग में स्थित एक खेत में किसान माधुसिंह पुत्र नारायणसिंह रावत के झोपड़े में अज्ञात कारणों से आग लग गई। उस समय माधुसिंह उसकी प|ी खेत में काम कर रहे थे। वहीं बच्चे वर्षा (9), किरण (7), हसीना (6), राजनंदिनी (3) नीतू तथा तीन माह का पुत्र प्रदीप झोपड़े के अंदर ही थे। वह आग देख जोर-जोर से चिल्लाने लगे। इस दौरान बच्चों की आवाज सुन उनकी मां रेखादेवी, पिता माधुसिंह के साथ ही रामबाग नाडी पर काम कर रहे मनरेगा श्रमिक भी दौड़कर वहां पहुंचे। झोपड़े में आग लगी देख सभी ने साहस दिखाते हुए बच्चों को बाहर निकाला, लेकिन झोपड़े में पड़ा घरेलू सामान, बक्से में रखी नकदी, जेवर, मैथी, गेहूं के बोरे, बच्चों के स्कूल बैग, किताबें-कॉपिया, खाद्यान्न सामग्री आदि जल गए। आग लगने की जानकारी भगोड़ा सरपंच रतनसिंह रावत ने हल्का पटवारी अमरसिंह को घटना की जानकारी दी। सूचना मिलने पर जोजावर चौकी पुलिस मौके पर पहुंची तथा घटनास्थल का मौका मुआयना किया।
{मनरेगा श्रमिक समय पर नहीं पहुंचते तो हो जाता बड़ा हादसा, ग्रामीणों ने दो घंटे की कड़ी मशक्कत के बाद आग पर काबू पाया
{तीन माह के पुत्र प्रदीप की ढूूंढ़ के लिए माधुसिंह ने कड़ी मेहनत कर 25 हजार रुपए एकत्रित किए, वह भी आग में जल गए
लड़के की ढूंढ़ के लिए 25 हजार एकत्रित किए थे
माधुसिंहने अपने तीन माह के बेटे के लिए 25 हजार रुपए एकत्रित किए थे। वह भी इस आग में जल गए। इससे वह काफी चिंतित दिखाई दिया।
इनके साहस से बची छह जिंदगियां
झोपड़ेमें लगी आग के बाद मासूमों की चीख पुकार सुनकर निकट ही काम कर रहे मनरेगा श्रमिक गिरधारीसिंह, उम्म्मेदसिंह, मोतीसिंह, चंद्रा, लाजवंती, बैंककर्मी प्रतापसिंह, गोरधनसिंह चंद्रा ने बच्चों को जलते झोपड़े से बाहर निकाला। इसके बाद ग्रामीणों ने निकट ही बेरे की मशीन को चालू किया। उन्होंने बेरे से पानी लाकर करीब दो घंटे की मशक्कत के बाद आग पर काबू पाया।
राणावास. रामबाग भगोड़ा के बेरा रामसागर पर आग से जला सामान।
hin_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva